Vezano uz oglas za prijam u državnu službu na određeno vrijeme (KLASA: 112-03/23-01/02, URBROJ: 567-01/05-23-01)

**OPIS POSLOVA I PODACI O PLAĆI**

OPIS POSLOVA

**SEKTOR ZA NADZOR, ISTRAGE I ZAŠTITU PRAVA ISPITANIKA**

**Služba za zaštitu i promicanje prava ispitanika**

**Viši stručni savjetnik u Agenciji za zaštitu osobnih podataka** – 1 izvršitelj/ica, radi zamjene duže vrijeme odsutne službenice - do povratka službenice s bolovanja, radno mjesto br.29

Obavlja poslove visokog stupnja složenosti iz nadležnosti Službe koji zahtijevaju samostalnost i stručnost u radu, uz povremeni nadzor te opće i specifične upute rukovoditelja; provodi prvostupanjski upravni postupak; izrađuje nacrte složenijih mišljenja iz područja zaštite osobnih podataka; izvješćuje voditelja Službe o uočenim nepravilnostima i nezakonitostima iz područja primjene zaštite osobnih podataka i predlaže mjere za njihovo uklanjanje; predlaže i poduzima potrebne mjere za uklanjanje nepravilnosti utvrđenih prema zahtjevima za zaštitu prava osobnih podataka; predlaže pokretanje odgovarajućih postupaka pred nadležnim tijelima i izrađuje akte vezane uz pokretanje upravnih i drugih postupaka pred nadležnim tijelima; zastupa Agenciju u postupcima zaštite osobnih podataka pred nadležnim sudovima i drugim nadležnim tijelima; ostvaruje učestale stručne kontakte unutar i izvan Agencije u svrhu prikupljanja i razmjene informacija; prati i proučava pravno uređenje i sudsku praksu u području zaštite osobnih podataka u EU i drugim zemljama; sudjeluje u radu radnih skupina za izradu nacrta prijedloga zakona i drugih propisa kojima se uređuju pitanja vezana za obradu osobnih podataka; sudjeluje u pripremi nacrta izvješća o radu iz nadležnosti Službe; prati i sudjeluje u radu podskupina Europskog odbora za zaštitu podataka; sudjeluje u aktivnostima osvješćivanja javnosti o zaštiti osobnih podataka; sudjeluje u pripremi i provedbi projekata Agencije; odgovara za pravilnu primjenu metodologiju rada postupke i stručne tehnike te provedbu odluka iz područja zaštite osobnih podataka te obavlja i druge poslove po nalogu rukovoditelja.

PODACI O PLAĆI

Sukladno članku 108. stavku 1. Zakona o državnim službenicima („Narodne novine“ broj 27/01, 92/05, 86/08, 28/10, 74/10), a u svezi s člankom 144. stavkom 2. Zakona o državnim službenicima („Narodne novine“, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 37/13, 38/13, 1/2015, 138/15, 61/17, 70/19, 98/19, 141/22) plaću navedenog radnog mjesta čini umnožak koeficijenta složenosti poslova radnog mjesta koji, sukladno Uredbi o nazivima radnih mjesta i koeficijentima složenosti poslova u državnoj službi ("Narodne novine“, broj 25/13, 72/13,151/13, 09/14, 40/14, 51/14, 77/14, 83/14 - Ispr., 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 - Ispr., 74/17, 122/17, 9/18, 57/18, 59/19, 79/19, 119/19, 50/20, 128/20, 141/20, 17/21, 26/21, 78/21, 138/21, 9/22, 13/22, 139/22), iznosi 1,978 i osnovice za izračun plaće, uvećan za 0,5% za svaku navršenu godinu radnog staža.

**AGENCIJA ZA ZAŠTITU OSOBNIH PODATAKA**